
	          TEMA: „ MANO DANTUKAI “

	


Šią savaitę vykdėme nuotolinio ugdymo įgyvendinimo plano temą „Mano dantukai“. 
Šios savaitės tikslas buvo formuoti teisingus burnos higienos įgūdžius bei motyvuoti vaikus valytis dantis, juk dantys genda ne tik suaugusiems, bet ir vaikams, todėl jau nuo mažens labai svarbu ugdyti taisyklingos burnos higienos įgūdžius. Su vaikais diskutavome apie sveiką ir subalansuotą dietą, kurioje yra pieno produktų, tokių kaip sūris ir jogurtas, viso grūdo kruopų ir duonos gaminių, kiaušinių, žuvies, būtinų vaiko dantų ir kaulų vystymuisi, mineralų bei vitamino D. Diskutavome apie sveikatai nepalankius maisto produktus, kurie gadina vaikų dantis (saldainiai, traškučiai, gazuoti gėrimai). Vaikai ne tik įtvirtino žinias apie dantukų išvaizdą, jų paskirtį, priežiūros priemones – dantų šepetėlį ir pastą, bet ir patobulino dantukų valymo įgūdžius. Vaikučiai kirpo, klijavo. Vaikučiai aiškinosi apie dantukų priežiūros svarbą. Aptarėme taisyklingą dantų valymo techniką, kokiais judesiais turime valyti dantukus, kaip reikia taisyklingai laikyti bei prižiūrėti dantų šepetėlį. Vaikai atliko įvairias užduotis, žaidė mokomuosius-kūrybinius  žaidimus. Labai susidomėję vaikai žiūrėjo filmukus „Ėduoniukas ir Bakteriukas“ bei „Švarutis ir Tingutis“. Po filmukų peržiūros daug kalbėjomės ir diskutavome.
Vaikai lavino smulkiąją motoriką, eksperimentavo, klausė dainelių.

Tikimės, kad šios savaitės temos „Mano dantukai“ dėka vaikai ne tik praplėtė žinias apie dantukus, bet ir patobulino taisyklingus jų valymo įgūdžius.

